Klaer emosioneel in hof | Netwerk24
Klaer emosioneel in hof
Die saak teen 'n musiekon­derwyser (62) van Noorder-Paarl wat tereg staan op aanklagte van kindermoles­tering en verkragting is Donderdag uitgestel nadat die klaer tydens kruisondervraging emosioneel geraak het.
Die slagoffer en sy familie is weereens deur lede van die gemeenskap ondersteun wat in groen hemde geklee was.
Die jong klaer het met geslote deure getuig. Wentzel is 19 Februarie 2017 in hegtenis geneem en het in November verlede jaar skuld ontken op al die aanklagte teen hom.
Hy word daarvan beskuldig dat hy 'n minderjarige seun, wat by hom musieklesse in sy huis in Noorder-Paarl geneem het, in Julie 2011 verkrag het.
Wentzel is 'n bekende musiekonder­wyser van die Paarl en sy leerders het gereeld aan plaaslike eisteddfods deelgeneem.
Ingevolge sy borgtogvoor­waardes mag hy nie meer 'n speelskool by sy huis bedryf of musieklesse aan leerders gee nie. Hy mag ook nie met staatsgetuies en die klaer in kontak kom nie. Hy mag geen kontak met kinders jonger as 16 jaar hê nie.
Hy mag wel kontak hê met sy eie kleinkinders wat jonger as 16 jaar is, maar net onder die toesig van 'n volwasse familielid.